**บทที่ 6**

**การปฏิบัติหลังเกิดภัย**

**6.1 หลักการปฏิบัติ**

 การฟื้นฟูบูรณะในเขตพื้นที่ขององค์การบริหารส่วนตำบลเทพรักษาเป็นหน้าที่ความรับผิดชอบของกองอำนวยการป้องกันและบรรเทาสาธารณภัยขององค์การบริหารส่วนตำบลเทพรักษาโดยการนำทรัพยากรที่มีอยู่ทั้งกำลังคน ทรัพย์สิน เครื่องมือ เครื่องใช้ วัสดุ อุปกรณ์ของทุกภาคส่วนเข้าร่วมในการฟื้นฟูบูรณะ ดังนี้

 6.1.1 จัดให้มีการรักษาพยาบาลแก่ผู้ประสบภัยในเบื้องต้น และส่งต่อผู้ป่วยไปยังสถานพยาบาลและโรงพยาบาล ต่อไป

 6.1.2 จัดที่พักอาศัยชั่วคราว และระบบสุขาภิบาล ระบบบริการทางการแพทย์ สาธารณสุขแก่ผู้ประสบภัยในพื้นที่รองรับการอพยพ

 6.1.3 ให้รื้อถอนทำลายสิ่งปรักหักพัง และซ่อมสร้างสิ่งสาธารณูปโภค สาธารณูปการ และอาคารบ้านเรือนของผู้ประสบภัย เครื่องมือเพื่อการหาเลี้ยงชีพ เพื่อให้สามารถประกอบอาชีพต่อไป

6.1.4 สำรวจความเสียหายที่เกิดขึ้นและจัดทำบัญชีรายชื่อผู้ประสบภัย รวมทั้งทรัพย์สินที่เสียหาย พร้อมทั้งออกหนังสือรับรองให้ผู้ประสบภัย

6.1.5 ประสานหน่วยงานของรัฐในการออกเอกสารราชการฉบับใหม่ให้แก่ผู้ประสบภัยทดแทนฉบับเดิมที่สูญหายหรือเสียหายเนื่องจากสาธารณภัย

 6.1.6 ให้การสงเคราะห์ ฟื้นฟูสภาพจิตใจ และความเป็นอยู่ของประชาชนให้กลับคืนสู่สภาพปกติโดยเร็ว

**6.2 การปฏิบัติ**

 การจัดการหลังเกิดภัยเป็นการฟื้นฟูบูรณะภายหลังที่ภัยได้ยุติลงหรือผ่านพ้นไปแล้ว เป็นการดำเนินการ ทั้งปวงเพื่อช่วยเหลือสงเคราะห์ผู้ประสบภัย และซ่อมแซมสิ่งที่ชำรุดเสียหายให้กลับคืนสู่สภาพเดิม โดยอาศัยทรัพยากรที่มีอยู่ในพื้นที่เพื่อการพึ่งพาตนเองให้ได้ก่อนรับการช่วยเหลือจากภายนอก ซึ่งเป็นหน้าที่ความรับผิดชอบของกองอำนวยการป้องกันและบรรเทาสาธารณภัยทุกระดับ เพื่อให้ประชาชนผู้ประสบภัยสามารถดำรงชีวิตได้ตามปกติ และเป็นการฟื้นฟูบูรณะพื้นที่ประสบภัยให้กลับคืนสู่สภาพเดิมโดยเร็ว โดยมีหลักการปฏิบัติ ดังนี้

**6.2.1 การฟื้นฟูผู้ประสบภัย**

| หลักการปฏิบัติ | แนวทางปฏิบัติ | ผู้รับผิดชอบ |
| --- | --- | --- |
| (1)การจัดทำแผนฟื้นฟูผู้ประสบภัย | (1) ประชุมหน่วยงานต่างที่เกี่ยวข้อง เพื่อจัดทำแผนฟื้นฟูผู้ประสบภัยด้านต่างๆ เช่น ที่อยู่อาศัย อาหาร น้ำดื่ม ระบบสุขาภิบาล อาชีพ การศึกษา สุขภาพ อนามัย และจิตใจของผู้ประสบภัย โดยอาศัยข้อมูลพื้นฐานของชุมชน ด้านประชากร เศรษฐกิจ สังคมและวัฒนธรรม รวมทั้งข้อมูลด้านความเสียหายจากภัยพิบัติ และความอ่อนแอ ความล่อแหลมต่อการเกิดภัยพิบัติในชุมชน | - สำนักปลัด (ผู้รับผิดชอบหลัก)- กองช่าง- กำนัน/ผู้ใหญ่บ้าน/ผู้นำชุมชน- คณะกรรมการป้องกันและบรรเทาสาธารณภัยหมู่บ้าน/ชุมชน- สาธารณสุขอำเภอ- พัฒนาชุมชนอำเภอ- อื่นๆ ตามความเหมาะสม |
| (2) การบรรเทาทุกข์ | (1) จัดตั้งหน่วยบรรเทาทุกข์ (2)ปฐมพยาบาลผู้บาดเจ็บและผู้ป่วยรวมทั้งส่งต่อไปยังสถานพยาบาล โรงพยาบาล(3) ให้การช่วยเหลือผู้ประสบภัยที่ไม่สามารถช่วยเหลือตัวเองได้ในระยะแรก(4) สนับสนุนเครื่องอุปโภค บริโภค น้ำดื่ม อาหาร และสิ่งจำเป็นเบื้องต้นแก่การดำรงชีพ(5) รักษาความปลอดภัยแก่บุคคล สถานที่ และระบบสาธารณูปโภคร่วมกับหน่วยรักษาความปลอดภัย ในพื้นที่ที่ประสบภัย | - สำนักปลัด (ผู้รับผิดชอบหลัก)- กำนัน/ผู้ใหญ่บ้าน/ผู้นำชุมชน- คณะกรรมการป้องกันและบรรเทาสาธารณภัยหมู่บ้าน/ชุมชน- สาธารณสุข- อปพร. อาสาสมัครต่างๆ- อื่นๆ (ตามความเหมาะสม) |
| (3)การให้ความช่วยเหลือและฟื้นฟู | (1) จัดให้มีคณะทำงานสำรวจ ความเสียหายและส่งเจ้าหน้าที่เพื่อสำรวจความเสียหายเบื้องต้น เข้าในพื้นที่ เพื่อจัดทำบัญชีรายชื่อผู้ประสบภัยและทรัพย์สินที่เสียหาย(2) ออกหนังสือรับรองผู้ประสบภัย **(ภาคผนวก ซ)**รวมทั้งจัดทำทะเบียนสัตว์ตายและสูญหาย โดยรายงานความเสียหาย**(ภาคผนวก.ซ)**และแนวทางการฟื้นฟูไปยัง กองอำนวยการป้องกันและบรรเทาสาธารณภัยอำเภอและจังหวัด (2) สงเคราะห์ผู้ประสบภัยเบื้องต้นตามบัญชีที่สำรวจ(3) ดำเนินการช่วยเหลือซ่อมสร้างและบูรณะที่พักอาศัย เครื่องมือเครื่องใช้เพื่อการหาเลี้ยงชีพ และสาธารณูปโภคให้ใช้การได้ในเบื้องต้น(4) ฟื้นฟูสภาพจิตใจและความเป็นอยู่ของประชาชน(5) รักษาพยาบาลผู้เจ็บป่วย และ จัดบริการด้านสาธารณสุขแก่ผู้ประสบภัยรวมทั้งป้องกันโรคที่เกิดขึ้นจากภัยพิบัติทั้งคนและสัตว์ | - สำนักปลัด (ผู้รับผิดชอบหลัก)- กองคลัง- งานสาธารณสุข- กองช่าง- กำนัน/ผู้ใหญ่บ้าน/ผู้นำชุมชน- คณะกรรมการป้องกันและบรรเทาสาธารณภัยหมู่บ้าน/ชุมชน - หน่วยงานราชการที่เกี่ยวข้อง เช่น แรงงานจังหวัด พัฒนาชุมชนจังหวัด ,พมจ., สสจ. ฯลฯ |
| (4) การรักษาความสงบเรียบร้อยและความปลอดภัย | (1) จัดตั้งหน่วยรักษาความสงบเรียบร้อยและควบคุมความปลอดภัยกำหนดมาตรการความปลอดภัย (2( ในการปฏิบัติงานของเจ้าหน้าที่ เช่นการสวมใส่อุปกรณ์นิรภัย การตรวจสอบความพร้อมของร่างกายผู้ปฏิบัติงาน- กำหนดแนวทางการปฏิบัติเพื่อป้องกันผลกระทบหรือการเกิดภัย ซ้ำขึ้นอีก รวมถึงภัยที่เกิดตามมา (Secondary disaster) และภัยที่มีความซับซ้อน ([Complex Disasters](http://www.emdat.be/result-disaster-profiles?period=1900%242011&disgroup=group&dis_type=%27Complex+Disasters%27%24Complex+Disasters&Submit=Display+Disaster+Profile)) | - สำนักปลัด/เจ้าพนักงานป้องกันฯ (ผู้รับผิดชอบหลัก)- กองช่าง- กำนัน/ผู้ใหญ่บ้าน/ผู้นำชุมชน- คณะกรรมการป้องกันและบรรเทาสาธารณภัยหมู่บ้าน/ชุมชน- อื่นๆ (ตามความเหมาะสม) |

**6.2.2 การฟื้นฟูโครงสร้างพื้นฐานและสิ่งสาธารณะประโยชน์**

| หลักการปฏิบัติ | แนวทางปฏิบัติ | ผู้รับผิดชอบ |
| --- | --- | --- |
| (1) การจัดทำแผนฟื้นฟู | - ประชุมหน่วยงานต่างที่เกี่ยวข้อง เพื่อจัดทำแผนฟื้นฟูโครงสร้างพื้นฐานและสิ่งสาธารณะประโยชน์ต่างๆ | - สำนักปลัด (ผู้รับผิดชอบหลัก(- กองช่าง- กำนัน/ผู้ใหญ่บ้าน/ผู้นำชุมชน- คณะกรรมการป้องกันและบรรเทาสาธารณภัยหมู่บ้าน/ชุมชน- ทางหลวงชนบท แขวงการทาง- การไฟฟ้าส่วนภูมิภาคอำเภอสังขะ- การประปาส่วนภูมิภาค อำเภอสังขะ- อื่นๆ (ตามความเหมาะสม) |
| (2) การสำรวจความเสียหายจาก สาธารณภัย | - จัดให้มีคณะทำงานสำรวจ ความเสียหายและส่งเจ้าหน้าที่เพื่อสำรวจความเสียหายเบื้องต้นจากการเกิดสาธารณภัย ทั้งระบบสาธารณูปโภคและสาธารณูปการ ต่างๆ และกำหนดแนวทางการฟื้นฟูตามขีดความสามารถของท้องถิ่น- รายงานความเสียหาย **(ภาคผนวก ซ.)**และแนวทางการฟื้นฟูไปยังกองอำนวยการป้องกันและบรรเทาสาธารณภัยอำเภอและจังหวัด เพื่อขอรับการสนับสนุนในการฟื้นฟู ซ่อมแซม และบูรณะโครงสร้างพื้นฐานที่ได้รับความเสียหาย(คณะกรรมการให้ความช่วยเหลือผู้ประสบภัยพิบัติอำเภอ (ก.ช.ภ.อ.) และคณะกรรมการให้ความช่วยเหลือผู้ประสบภัยพิบัติจังหวัด(ก.ช.ภ.จ.))  | - สำนักปลัดและกองช่าง(ผู้รับผิดชอบหลัก(- กำนัน/ผู้ใหญ่บ้าน/ผู้นำชุมชน- คณะกรรมการป้องกันและบรรเทาสาธารณภัยหมู่บ้าน/ชุมชน- อื่นๆ (ตามความเหมาะสม( |
| (3) ฟื้นฟูบูรณะโครงสร้างพื้นฐานสิ่งสาธารณะประโยชน์ที่เสียหายและสิ่งแวดล้อม | - ดำเนินการรื้อถอนหรือทำลาย สิ่งปรักหักพัง ซ่อมสร้างและบูรณะโครงสร้างพื้นฐาน สิ่งสาธารณะประโยชน์ที่ได้รับความเสียหายโดยใช้งบประมาณขององค์การบริหารส่วนตำบลเทพรักษาตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่นพ.ศ.2541และหลักเกณฑ์ว่าด้วยการตั้งงบประมาณเพื่อการช่วยเหลือประชาชนตามอำนาจหน้าที่ขององค์การบริหาร ส่วนจังหวัด เทศบาล และองค์การบริหารส่วนตำบล พ.ศ. 2543 และระเบียบอื่นๆ ที่เกี่ยวข้อง- ทำความสะอาด ชุมชน พื้นที่สาธารณะ สถานที่สำคัญ สิ่งสาธารณประโยชน์ และขนย้ายขยะมูลฝอย จัดการน้ำเสีย ของเสีย และสิ่งที่เป็นอันตรายหรือก่อให้เกิดมลพิษแก่ชุมชน | - สำนักปลัดและกองช่าง(ผู้รับผิดชอบหลัก(- กองคลัง- กำนัน/ผู้ใหญ่บ้าน/ผู้นำชุมชน- คณะกรรมการป้องกันและบรรเทาสาธารณภัยหมู่บ้าน/ชุมชน- อื่นๆ (ตามความเหมาะสม)- ผู้เชี่ยวชาญ/เจ้าหน้าที่จากหน่วยงานภายนอก |

**6.2.3 การประเมินผลและทบทวนการปฏิบัติ**

| หลักการปฏิบัติ | แนวทางปฏิบัติ | ผู้รับผิดชอบ |
| --- | --- | --- |
| การติดตามและประเมินผล การปฏิบัติเมื่อสถานการณ์ กลับสู่ภาวะปกติ | - จัดประชุมคณะกรรมการภายใต้กองอำนวยการป้องกันและบรรเทาสาธารณภัยท้องถิ่น และภาคประชาชน หน่วยงาน ภาคีเครือข่ายที่เกี่ยวข้อง เพื่ออภิปรายเสนอความเห็นต่อการปฏิบัติ การประสานการปฏิบัติและค้นหาข้อบกพร่องในการป้องกันและบรรเทาภัยพิบัติที่ผ่านมา รวมทั้งร่วมกันเสนอแนวทางเพื่อเพิ่มประสิทธิภาพการดำเนินงานป้องกันและบรรเทาสาธารณภัย- กำหนดตัวชี้วัดผลการปฏิบัติขององค์กรปกครองส่วนท้องถิ่นในการป้องกันและบรรเทาสาธารณภัยและช่วยเหลือประชาชน เช่นความมั่นใจในความปลอดภัย ความพร้อมของประชาชนในการเตรียมความพร้อมรับภัย - ปรับปรุงและทบทวนแผนการป้องกันและบรรเทาสาธารณภัยให้สอดคล้องกับสภาพความเสี่ยงภัย และทรัพยากรในพื้นที่ | - สำนักปลัด (ผู้รับผิดชอบหลัก)- กองช่าง- กองคลัง- กำนัน/ผู้ใหญ่บ้าน/ผู้นำชุมชน- คณะกรรมการภายใต้ กองอำนวยการป้องกันและบรรเทาสาธารณภัยท้องถิ่น- คณะกรรมการป้องกันและบรรเทาสาธารณภัยหมู่บ้าน/ชุมชน- สาธารณสุข- การไฟฟ้าส่วนภูมิภาคอำเภอสังขะ- การประปาส่วนภูมิภาคอำเภอสังขะ- อื่นๆ (ตามความเหมาะสม( |